
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
A Szolnoki Kistérség Többcélú Társulása által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló Szolnok Megyei Jogú Város 14/2011. (IV.28.) önkormányzati rendelete módosításához történő hozzájárulásra
Martfű Város Önkormányzata Képviselő-testületének 

2016. május 26-ai ülésére

Előkészítette: Szász Éva jegyző 
Véleményező: Pénzügyi, Ügyrendi és Városfejlesztési Bizottság 

Egészségügyi, Foglalkoztatási és Szociális Bizottság

Döntéshozatal: egyszerű többség
Tárgyalási mód: nyilvános ülés

Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény 92. § (1) bekezdés b) pontja szerint, a személyes gondoskodást nyújtó ellátásokról, azok igénybevételéről, valamint a fizetendő térítési díjakról, ha a fenntartó önkormányzati társulás, akkor a társulási megállapodásban erre kijelölt települési önkormányzat a társulási megállapodásban meghatározottak szerint rendeletet alkot.

A Szolnoki Kistérség Többcélú Társulása Társulási Tanácsa a 39/2011. (III.30.) számú határozatával Szolnok Megyei Jogú Város Önkormányzatát bízta meg a rendelet megalkotásával és elfogadásával. 
A jogalkotásról szóló 2010. évi CXXX. törvény 5. § (1a) bekezdése értelmében a rendelet megalkotásához, módosításához a társulásban résztvevő helyi önkormányzat képviselő-testületének hozzájárulása szükséges. 
A Szolnoki Kistérség Többcélú Társulása által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 14/2011. (IV.28.) önkormányzati rendeletet (a továbbiakban: Rendelet) Szolnok Megyei Jogú Város Közgyűlése elfogadta, amely rendelet a Társulás igényei és a gazdálkodás szükségletei szerint, időszakonként módosításra került.
A Rendelet újabb felülvizsgálata és kiegészítése vált szükségessé az alábbiak miatt:
A Szolnoki Kistérség Többcélú Társulása Szociális Szolgáltató Besenyszögi Központja szervezésében – régóta jelentkező lakossági igény kielégítése érdekében – megoldásra került Csataszög község szociális étkeztetési alapszolgáltatása, annak tárgyi és személyi feltételei kialakításával. 

Az intézmény működési engedélye ezen szakfeladatot tartalmazza, hiányzik azonban az intézményi térítési díj rendeleti meghatározása a szolgáltatás beindításához. Ehhez szükséges a Rendelet módosítása, annak melléklete kiegészítésével. 
Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Szolnok Megyei Jogú Város Önkormányzata ezen jogszabályi kötelezettségének 2016. évben a 3/2016. (I. 29.) önkormányzati rendelete elfogadásával tett eleget. 
Az intézményi térítési díj év közben egy alkalommal korrigálható, azaz Csataszög étkeztetési intézményi térítési díja meghatározásával Szolnok Megyei Jogú Város Önkormányzata a jogszabályi keretek között él a módosítás lehetőségével.
Tekintettel arra, hogy a Szolnoki Kistérség Többcélú Társulása által fenntartott személyes gondoskodást nyújtó szociális intézmények ellátottainak térítési díj fizetési lehetőségei korlátozottak, az intézményvezető a térítési díj megállapítására a korábbi szabályok figyelembe vételével tett javaslatot. 

A tervezett intézményi térítési díjat a Szolnoki Kistérség Többcélú Társulása Területi Szociális Bizottsága Csataszög településre nézve véleményezte és támogatta. 

Az intézményvezető Csataszög polgármesterével a javaslatot előzetesen egyeztette, a polgármester a térítési díj mértékét jóváhagyta.

A jelenleg hatályos rendeletet az előterjesztéshez mellékelem.
Tisztelt Képviselő-testület!

Kérem az előterjesztés megvitatását és az alábbi határozati javaslat elfogadását.

Határozati javaslat:
Martfű Város Önkormányzata Képviselő-testületének

…/2016.(……) határozata

A Szolnoki Kistérség Többcélú Társulása által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló Szolnok Megyei Jogú Város 14/2011. (IV.28.) önkormányzati rendelete módosításához történő hozzájárulásról

Martfű Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés b.) pontja, valamint a Szolnoki Kistérség Többcélú Társulása Társulási Tanácsa 39/2011.(III.30.) számú határozata lapaján az alábbi határozatot hozza:

1. Martfű Város Önkormányzatának Képviselő-testülete hozzájárul, hogy Szolnok Megyei Jogú Város Közgyűlése a Szolnoki Kistérség Többcélú Társulása által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 14/2011. (IV.28.) önkormányzati rendeletét a határozat mellékletét képező rendelet-tervezet szerint módosítsa.

Erről értesülnek:

1. JNSZ Megyei Kormányhivatal 

2. Valamennyi képviselő helyben

3. Szolnoki Kistérség Többcélú Társulása Társulási Tanácsa 

Martfű, 2016. május 17.









Dr. Papp Antal 









polgármester

Szolnok Megyei Jogú Város Közgyűlésének 

………./2016. (………….) önkormányzati rendelete 

A Szolnoki Kistérség Többcélú Társulása által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 14/2011. (IV.28.) önkormányzati rendelet módosításáról

Szolnok Megyei Jogú Város Közgyűlése a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában, valamint a Szolnoki Kistérség Többcélú Társulása Társulási Tanácsa 39/2011. (III.30.) számú határozatában kapott felhatalmazás alapján, a szociális igazgatásról és szociális ellátásokról szóló 1993. évi III. törvény 92. § (2) bekezdésében meghatározott feladatkörében eljárva, a Szolnoki Kistérség Többcélú Társulásában résztvevő helyi önkormányzatok képviselőtestületének hozzájárulásával a következőket rendeli el: 

1. §
A Szolnoki Kistérség Többcélú Társulása által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 14/2011. (IV.28.) önkormányzati rendelet mellékletének „Étkeztetés” cím alatt szereplő táblázatsora a következő táblázattal egészül ki:
„CSATASZÖG (étkeztetés)
	Kategóriák
	A szolgáltatás 2016. évi önköltsége (Ft/fő/év)
	A szolgáltatás 2016. évi önköltsége (Ft/fő/adag)
	Intézményi térítési díj (Ft/adag)
	Kiszállítás (Ft/adag)

	
	164.784,-Ft
	653,-Ft
	470,-Ft
	0


A meghatározott díjak az ÁFA-t tartalmazzák.”
2.§
Ez a rendelet 2016. június 1. napján lép hatályba, és az azt követő napon hatályát veszti. 
Kelt: Szolnok Megyei Jogú Város Közgyűlése 2016. május 26-i ülésén.


Szalay Ferenc 





Dr. Sebestyén Ildikó


polgármester







jegyző
INDOKOLÁS

A Szolnoki Kistérség Többcélú Társulása által biztosított személyes gondoskodást nyújtó ellátásokról, azok igénybevételéről, valamint az ellátások intézményi és személyi térítési díjainak megállapításáról szóló 14/2011. (IV.28.) önkormányzati rendelet (továbbiakban: Rendelet) módosításához

Általános indokolás

A Szolnoki Kistérség Többcélú Társulása által Csataszög község részére biztosított szociális étkeztetési alapszolgáltatása igénybevételére a Rendelet, valamint a vonatkozó magasabb szintű ágazati jogszabályok rendelkezései szerint van mód, ezért szükségessé vált Csataszög Község Önkormányzatának Képviselő-testülete által a szociális személyes gondoskodás nyújtó ellátások, alapszolgáltatások keretében biztosított étkeztetés térítési díjának a Rendelet mellékletébe történő beintegrálása. 
Részletes indokolás

1. §-hoz

Csataszög községre vonatkozóan a személyes gondoskodást nyújtó szociális ellátások formái közül az étkeztetés intézményi térítési díja megállapítását és mértékét tartalmazza.

2. §-hoz

A rendelet hatálybalépéséről rendelkezik.
Az előterjesztés 1. sz. melléklete

Előzetes Hatásvizsgálat

a jogalkotásról szóló 2010. évi CXXX. törvény 17.§ -a alapján
I. Az önkormányzati rendelet hatásai

a.) társadalmi hatásai:

A rendelet-módosítás /kiegészítés/ eredményeként Csataszög esetében is elfogadásra kerül a jogszabályban előírt étkezési intézményi térítési díj meghatározásának rendeleti formája.
b.) gazdasági hatásai:

közvetlen gazdasági hatása nincs 

c.) költségvetési hatásai:

nincsen

      d.) környezeti következményei:

nincsenek;


e.) egészségi következményei:

közvetlen egészségügyi hatása nincs;

f.) adminisztratív terheket befolyásoló hatásai:

nem befolyásolja.

II. Az önkormányzati rendelet megalkotásának szükségessége, elmaradásának várható következményei

A rendelet módosításának elmaradása megakadályozná Csataszög községben a szociális étkeztetés intézményi ellátását tekintettel arra, hogy jelenleg Csataszög esetében nincs meghatározva a szociális étkeztetés intézményi térítési díja. 

III. Az önkormányzati rendelet alkalmazásához szükséges feltételek

a.) személyi feltételek:

nem változnak;

b.) szervezeti feltételek:

nem változnak

c.) tárgyi feltételek:

nem változnak

d.) pénzügyi feltételek:

nem változnak
